|  |  |  |
| --- | --- | --- |
| РЕСПУБЛИКА ТАТАРСТАН  **СОВЕТ НИЖНЕКАМСКОГО**  **МУНИЦИПАЛЬНОГО РАЙОНА**  423586, г. Нижнекамск, пр. Строителей, 12  тел./факс (8555) 41-70-00 | Herb | ТАТАРСТАН РЕСПУБЛИКАСЫ  **ТҮБӘН КАМА**  **МУНИЦИПАЛЬ РАЙОНЫ СОВЕТЫ**  423586, Түбән Кама шәһәре, Төзүчеләр пр., 12  тел./факс (8555) 41-70-00 |

|  |  |
| --- | --- |
| **РЕШЕНИЕ** | **КАРАР** |
| № 22 | 2022 елның 14 апреле |

2022-2024 елларга Түбән Кама муниципаль районы муниципаль мөлкәтен хосусыйлаштыру фараз планын (программасын) раслау турында

«Дәүләт һәм муниципаль мөлкәтне хосусыйлаштыру турында» 2001 елның 21 декабрендәге 178-ФЗ номерлы Федераль закон, Түбән Кама муниципаль районы Советының 2011 елның 22 декабрендәге 40 номерлы карары белән расланган «Түбән Кама муниципаль районы муниципаль мөлкәтенә ия булу, файдалану һәм эш итү тәртибе турында» нигезләмә нигезендә, Түбән Кама муниципаль районы Советы

КАРАР БИРӘ:

1. 2022-2024 елларга Түбән Кама муниципаль районы муниципаль мөлкәтен хосусыйлаштыру фараз планын (программасын) кушымта нигезендә расларга.

2. Түбән Кама муниципаль районы Башкарма комитетына 2022-2024 елларга Түбән Кама муниципаль районы муниципаль мөлкәтен хосусыйлаштыру фараз планын (программасын) билгеләнгән тәртиптә тормышка ашыруны тәэмин итүне йөкләргә.

3. Әлеге карарның үтәлешен контрольдә тотуны социаль-икътисади үсеш, бюджет-финанс мәсьәләләре һәм муниципаль милек буенча даими комиссиягә йөкләргә.

Түбән Кама муниципаль районы

Башлыгы вазыйфаларын башкаручы,

Башлык урынбасары А.В.Умников

Түбән Кама муниципаль районы

Советының

2022 елның 14 апрелендәге

22 номерлы карарына

кушымта

2022-2024 елларга Түбән Кама муниципаль районы муниципаль мөлкәтен хосусыйлаштыру фараз планы (программасы)

1 бүлек. Гомуми нигезләмәләр

1. 2022-2024 елларга Түбән Кама муниципаль районы муниципаль мөлкәтен хосусыйлаштыру фараз планы (программасы) (алга таба - фараз планы) «Дәүләт һәм муниципаль милекне хосусыйлаштыру турында» 2001 елның 21 декабрендәге 178-ФЗ номерлы Федераль закон, Түбән Кама муниципаль районы Советының 2011 елның 22 декабрендәге 40 номерлы карары белән расланган Түбән Кама муниципаль районы муниципаль мөлкәтенә ия булу, файдалану һәм эш итү тәртибе турында нигезләмә нигезендә эшләнгән.

2. 2022-2024 елларда Түбән Кама муниципаль районының муниципаль мөлкәтен хосусыйлаштыру муниципаль милек белән идарә итүнең нәтиҗәлелеген күтәрүгә, күчемсез милек объектларын тотуга инвестицияләр җәлеп итүгә, муниципаль мөлкәтне сатудан кергән бюджет кытлыгын каплау чыганакларын формалаштыруга юнәлдерелгән.

3. Түбән Кама муниципаль районының муниципаль милкенә ия булу, файдалану һәм алар белән эш итү тәртибе турындагы Нигезләмә нигезендә муниципаль мөлкәтне хосусыйлаштыру аукцион яки конкурста һәм законда каралган башка ысуллар белән сату юлы белән үткәрү күздә тотыла.

2 бүлек. Хосусыйлаштырылырга тиешле муниципаль мөлкәт

1. 2022-2024 елларда Түбән Кама муниципаль районы муниципаль милкендә булган муниципаль мөлкәт хосусыйлаштырылырга тиеш.
2. Хосусыйлаштыру планлаштырыла торган муниципаль күчемсез мөлкәт исемлеге:

|  |  |  |  |  |  |
| --- | --- | --- | --- | --- | --- |
| т\с | Объект исеме, билгеләнеше | Урнашу урыны | Гомуми мәйданы,  кв. м,  җир кишәрлеге мәйданы,  кв. м | Хосусый  лаштыру  ның фаразлан  ган вакыты | Керем  нәр фаразла  ры, мең сум |
| 1 | Җир кишәрлеге белән К№16:53:040103:4842  патологоанатомия корпусы К№16:53:040103:5198.  Билгеләнеше – тәмамланмаган төзелеш | Түбән Кама шәһәре,  Менделеев ур., 45 йорт | 306,6 кв.м.  4170+/-23кв.м. | 2022-2023 еллар | 3 000,00 |
| 2 | Җир кишәрлеге белән К№16:53:040504:56 тәмамланмаган төзелеш - стерилизация блогы К№16:53:000000:1169. Билгеләнеше – тәмамланмаган төзелеш | Түбән Кама шәһәре,  Төзчеләр пр., 6В йорт | 1293,9 кв. м  1600 кв. м | 2022 ел | 3 000,00 |

1. Күчемле милек Түбән Кама муниципаль районы Башкарма комитетының аерым карарлары нигезендә хосусыйлаштырылырга мөмкин.
2. 2022-2024 елларда муниципаль милектә булган акцияләрне хосусыйлаштыру планлаштырылмый.

Түбән Кама муниципаль районы

Башлыгы урынбасары А.В.Умников